ମିଥ୍ୟା ପରିଚୟ ଦେଇ ଠକୁଥିବା ଯୁବକ ଗିରଫ\nପଟ୍ଟାମୁଣ୍ଡାଇ,୧୫ା୪(ସ୍ବ.ପ୍ର.)- ନିଜକୁ ଉଚ୍ଚ ଅଧିକାରୀ କହି ଯୁବତୀ, ମହିଳାଙ୍କୁ ଠକୁଥିବା ଜଣେ ଯୁବକଙ୍କୁ ସୋମବାର ପଟ୍ଟାମୁଣ୍ଡାଇ ଆଦର୍ଶ ଥାନା ପୋଲିସ ଗିରଫ କରିଛି। ସେ ହେଲେ ଯାଜପୁର ଜିଲା ମଙ୍ଗଳପୁର ଥାନା ତେନ୍ତୁଳିଡିହ ଗାଁର ରଶ୍ମିରଞ୍ଜନ ପତି।\nମିଥ୍ୟା ପରିଚୟ ଦେଇ ଠକୁଥିବା ଯୁବକ ଗିରଫ\t April 15th, 16:14 PM April 15th, 16:14 PM\nପଟ୍ଟାମୁଣ୍ଡାଇ,୧୫ା୪(ସ୍ବ.ପ୍ର.)- ନିଜକୁ ଉଚ୍ଚ ଅଧିକାରୀ କହି ଯୁବତୀ, ମହିଳାଙ୍କୁ ଠକୁଥିବା ଜଣେ ଯୁବକଙ୍କୁ ସୋମବାର ପଟ୍ଟାମୁଣ୍ଡାଇ ଆଦର୍ଶ ଥାନା ପୋଲିସ ଗିରଫ କରିଛି। ସେ ହେଲେ ଯାଜପୁର ଜିଲା ମଙ୍ଗଳପୁର ଥାନା ତେନ୍ତୁଳିଡିହ ଗାଁର ରଶ୍ମିରଞ୍ଜନ ପତି। ମିସ୍ଡ କଲରୁ ରଶ୍ମିରଞ୍ଜନଙ୍କ ସହ ପଟ୍ଟାମୁଣ୍ଡାଇ ପୌରାଞ୍ଚଳର ଜଣେ ବିବାହିତା ମହିଳାଙ୍କ ପ୍ରେମସମ୍ପର୍କ ଗଢିଉଠିଥିଲା। ଏକସପ୍ତାହ ତଳେ ରଶ୍ମିଙ୍କ ପ୍ରଲୋଭନର ଶିକାର ହୋଇ ମହିଳା ଜଣକ ତାଙ୍କ ନିକଟକୁ ଚାଲିଆସିଥିଲେ। ରଶ୍ମି ତାଙ୍କୁ ଯାଜପୁର ନେଇ ଅନ୍ୟ ସାଙ୍ଗମାନଙ୍କ ସହ ମିଶି ମଦ୍ୟପାନ କରି ମଉଜ କରୁଥିବାବେଳେ ମହିଳାଜଣକ କୌଶଳକ୍ରମେ ସେଠାରୁ ଖସିଆସିଥିଲେ। ମିସ୍ଡ କଲ ନମ୍ବରକୁ ଆଧାର କରି ପଟ୍ଟାମୁଣ୍ଡାଇ ଆଇଆଇସି ରାକେଶ କୁମାର ତ୍ରିପାଠୀ ରଶ୍ମିଙ୍କ ସାଙ୍ଗ ନିକଟରେ ପହଞ୍ଚତ୍ଥିଲେ। ସାଙ୍ଗଙ୍କ ବୟାନ ଆଧାରରେ ପୋଲିସ ରଶ୍ମିଙ୍କୁ ଗିରଫ କରିଥିଲା। ଏ ନେଇ ଥାନାରେ ୧୨୭/୧୯ରେ ମାମଲା ରୁଜୁ କରି ପୋଲିସ ରଶ୍ମିଙ୍କୁ ପଟ୍ଟାମୁଣ୍ଡାଇ କୋର୍ଟ ଚାଲାଣ କରିଛି। ପୂର୍ବରୁ ରଶ୍ମି ମିଥ୍ୟା ପରିଚୟ ଦେଇ ଅନେକ ଯୁବତୀଙ୍କୁ ଠକିଥିବା ପୋଲିସ ସୂତ୍ରରୁ ପ୍ରକାଶ।
